Meta lil dan il-Patri qed nintitolah bħala Kappuċċin f'moħħi għandi l-epoka ta' tfuliti meta ulied San Frangisk t'Assisi kienu għadhom b'dik il-baffi twila twila biċ- ċoqqa u l-kurdun ma qaddhom, bil-qorq u bla peduni, f'kelma waħda kienet għadha ma daħlietx il-libsa magħrufa bħala dik tal-'Clergv man'. Patri Ġerardu kien twieled il-Furjana fil-21 ta' Frar 1894 u ngħata l-isem ta' Franġisku, isem li nbidillu ghal- Ġerardu meta daħal Kappuċċin, kif kienet l-użanza dak iż-żmien. Missieru Ġanni u ommu Carmela nee' Tabone kellhom familja kbira u ferm popolari fil-Furjana. Franġisku trabba ma zitu Miss Pawla li kienet għalliema fl-iskola tal-Gvern tal-Furjana, mara li kien jafha kulħadd, mara dejjem daħqana, ferriħija u b'qalba f'idejha u ma setax ikun li neputi Franġisku ma jixrobx dawn il-kwalitajiet sbieħ li kellha zitu u li swewh ħafna fil-formazzjoni tiegħu biex ħaddan l-Ordni Franġiskana Fl-1917, Patri Ġerardu ċċelebra l-ewwel quddiesa solenni tiegħu fil-Knisja tal-Kappuċċini l-Furjana flok dik li naraw illum li kient iġġartet u nqerdet Bħala parrinijiet kellu is-Sur Francesco Portelli u sur Ġuzeppi Despott. Solenement ukoll kien iċċelebra quddiesa fil-Knisja Arċipretali dik li fiha kien tgħammed u li kien maħnuqa bil-Furjaniżi li għalija kienu attendew bi ħġarhom. Patri Ġerardu Furjaniż akkanit lejn is-subborg twelidu u iktar lejn il-Qaddis Publju, l-akbar sodisfazzjon tiegħu kien ikun meta jagħmel it-Tridu jew il-Paneġirku fil-festa li ma kienx jabbasta jinzel min fuq il-pulptu. Hu kien predikatur imfittex ħafna fil-knejjes ta' l-ibliet u l-irħula ta' Gżiritna. Ma tul il-missjoni Sacerdotali tiegħu lil Patri Ġerardu insibuh f'bosta karigi: f'dan l-Ordni Franġiskan, bħal meta kien Gwardjan tal-Kunvent ta' Santa Liberata fil-Kalkara. Hu kien ukoll Definitur u Lettur ghal-bosta snin fil-Kunvent tal- Furjana, minbarra li kien Għalliem tan-Novizzi fl- iSkola Serafika hdejn il-Kappella ta' Lourdes fil- Furjana stess. Kien ukoll fil-Kunvent tal-Kappucini tal-Marsa fejn, jien li qed nikteb, ħamsa u erbgħin sena ilu kont ħadt dan it-tagħrif minn fommu stess ghad- Djarju Furjaniż tiegħi. Patri Ġerardu gieli kien imsejjaħ fil-Ħabs Ċivili biex jassisti ma kkundanti bil-mewt tal-forka. Izda fil-Ktieb bħal dan maħrug ghall-okkażżjoni tal-Festa ta' San Publju l-Ewwel Isqof ta' Malta li qed tkun iffesteġġjata Ilum 30 ta' April, ħsibijietna għadhom immorru lejn dan il-Patrijott Furjaniż li jistħoqqlu kull tifħir ghal-Ktieb monumentali li ħallielna 'SAN PUBLJU SKOND L-GĦORRIEF' opra letterarja u storika mill-aqwa u li għaliha Patri Ġeradu għamel riċerki kbar f'Malta u l-Italja. Kull min għandu dan il-ktieb, tassew għandu jiftaħar għax nistgħu: ngħidu li huwa l-ikbar document li jeżisti fuq il-ħajja ta' San Publju, miktub bi still .mexxej u mimli fatti u provi li San Publju kien tassew Malti u li huwa l-Qaddis li ahna nivveneraw fil-parroċċa tagħna. ARA i lj jixraq L Tiersqu AE